URRUZUNO URRESTI (EH Bildu, 2019-11-15):
Bai.
Orain dela gutxi atera dute Erorien Haranetik Francisco Franco diktadorea, eta norbaitek ekimen hori, ez dakit, memoriaren edo, ez dakit, antifaszismoaren ikur bezala aurkeztu nahi izan baldin badu ere, kontua da estatu ohoreekin atera dutela hobi horretatik. Eta honekin gauza bat esan nahi dut bakarrik, zuk zure diskurtso guztia Voxen inguruan planteatu duzu eta hori da nik konpartitzen ez dudana; arazoa ez da Vox, arazoa ez da Vox. Eta ez dut alderdi ezberdinen siglarik mahai gainean jarriko. Arazoa da orain dela 40 urte trantsizioa deitu den hori, edo 78ko operazioa deitu den hori, egin dela era batetara non gaur Estatu espainola aurkitzen den aurkitzen den leku honetan. Eta hori guztiok ezagutzen dugu.
Beraz, ez da Vox. Voxek momentu koiuntural batzuetan honantz tenka dezake, egin ditzake halako eskaera batzuk. Baina lehen esan dizudana, eskaera horri Alderdi Popularra eta Ciudadanos ere gehitu zitzaizkien. Ez da Voxen arazo bat, Alderdi Popularra eta Ciudadanos ere gehitu zitzaizkien.
Eta lehen ere gehiago esan dizut, eta Sánchez bera ere ez dirudi hain desados dagoenik kontu horiekin, ikusita berak zein neurri planteatu dituen hauteskunde kanpaina honetan, erreferendumen lege hori berreskuratzearena. Berriro diot, Aznarrek Ibarretxeren kontra, Ibarretxek egin behar zuen erreferendumaren kontra egiteko, asmatutako lege bat, txisteratik ateratako lege bat berreskuratzearren beharraz aritu da Pedro Sánchez jauna.
Orduan, guk uste dugu guzti horrek ondo marrazten duela Estatu espainolaren gaur eguneko egoera politikoa eta momentu honetan berriro ere bi aukera daude, nahiz eta Gobernua izango dena izan, PSOE-Podemos izan edota auskalo, beste gobernuren bat izan, bi aukera daude: Edo norabide horretan sakontzen jarraitzen da edo benetan zabaltzen dira bide demokratizatzaileak. Eta guk uste dugu bide demokratizatzaile horiek zabaltzeko askoz aukera handiagoak daudela hemen, Katalunian eta zu, Estatu espainolean baino.
Eta guri aukera eman behar zaigula bide demokratikoetatik autu politikoak egotekoa. Esan duzu que "en democracia todas las ideas deberían de ser"; deberían de ser, baina ez dira. Estatu espainolean ez dira edota Estatu espainola ez da demokrazia bat. Hori ere izan daiteke. Eta guk uste dugu tesitura horretan gaudela. Momentu honetan seguru aski autogobernu ponentziaren adituen batzordean ere arituko dira, beti bezala printzipio demokratikoaren eta legalitate printzipioaren ariketaren baitan bueltak ematen.
Akatsa izango litzakete printzipio horiek isolatuko banan-banan aztertzea? Hori horrela egiten baldin bada beti, beti legalitate printzipioa gailenduko delako. Guk uste dugu eman behar diogula forma bat sistema oso bati, non printzipio guzti horiek uztartu egiten diren, txertatu egiten diren eta eman duen resultante orokor bat. Eta uste dugu, Espainiari begira egin beharrean, hori hemen egin beharreko ariketa bat dela.
Gu ados egon gaitezke azaldu dituzun bost ardatz horien baitan, baina ardatz horietakoek inplementazio zehatzak behar dituzte epe laburrera, ezin daitezke beste behin ere hor idatzita nonbait geratzen diren ardatzak izan. Eta gure gaurko interpelazioa zentzu horretan zetorren, badago asmorik Legebiltzar honetan, halako erantzunei beste erantzun batetaz erantzuteko asmorik?
Eta horretan uzten dugu gure gaurko interpelazio hau.